Pilotul Cezar Osiceanu a transmis un mesaj USR-ului, partidul care se luptă de zor să taie pensiile așa-zis speciale ale piloților de avion, de ce aceștia își merită pe deplin remunerația.
"Givrajul sau pe înțelesul tuturor acumularea de gheață este un fenomen extrem de periculos pentru zbor.
Pentru a facilita prezentarea manifestării fenomenului în sine aveți în fața domniilor voastre imaginile filmate la bordul unui avion Boeing 737 aflat la circa 2000 metri față de sol.
Din aceste imagini se pot observa cu ușurință viteza de acumulare și mărimea depozitului de gheață pe ștergătorul de parbriz.
În acest fel ne putem imagina cu toții cam cum și cât se depune pe restul fuzelajului avionului
Evident că în asemenea condiții de givraj avionul își pierde din portanță, motoarele din putere și totul devine periculos pentru zbor.
Dacă mai combinăm și cu alte probleme de genul cazurilor speciale (oprire de motor în mod deosebit) atunci ar trebui să înțeleagă orice parlamentar USR de ce își merită piloții pensiile așa-zis speciale pe care ei se luptă de zor să le taie!", a transmis pilotul Cezar Osiceanu.
Fiți la curent cu ultimele noutăți. Urmăriți DCNews și pe Google News